“Bavariya” YChLda 10 yildan beri qayd etmagan natijasini ko‘rsatdi

12-dekabr, chorshanba kuni Yevropa Chempionlar Ligasi 6-turida “Bavariya” safarda “Ayaks” bilan 3:3 hisobida durang qayd etdi.

Shu tariqa “Bavariya” joriy mavsumda Chempionlar Ligasi guruh bahslarida bitta ham o‘yinda mag‘lubiyatga uchramadi.
Opta’ning yozishicha, “Bavariya” so‘nggi marta Yurgen Klinsmann qo‘l ostida 2008/09-yilgi mavsumda guruh bosqichini mag‘lubiyatsiz yakunlagan.
Guruhdagi boshqa o‘yinlarda myunxenliklar “Benfika” va AYEK ustidan g‘alaba qozondi. “Ayaks” bilan esa yana bir durangga imzo chekildi. Guruhda Germaniya klubi birinchi, niderlandiyaliklar esa ikkinchi o‘rin bilan pley-off yo‘llanmasini qo‘lga kiritdi.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!